
Narva Linnavalitsuse  18.11.2009 korralduse nr 1362-k

“Narva linnas, Weizenbergi tn 4 teenindusmaa

määramine ja maa riigi omandisse jätmine
hoonestusõiguse seadmise eesmärgil“ muutmine
1.Asjaolud ja menetluskäik
Narva Linnavalitsuse 18.11.2009 korralduse nr 1362-k alapunktides 3.2 ja 3.3 on vead.  Nimelt, punktis 3.2 on ebakorrektselt määratud katastriüksuse Weizenbergi tn 4  maa sihtotstarbeks - elamumaa ja tulenevalt sellest on alapunkti 3.3 maa maksustamishind arvutatud valesti. Kuna eelnimetatud korralduses tehtud vead on olulised, siis on vaja muuta Narva Linnavalitsuse 18.11.2009 korraldust nr 1362.
2.Õiguslikud alused
2.1 Haldusmenetluse seaduse  §64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2.2 Haldusmenetluse seaduse § 64 lõike 2 kohaselt otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 
2.3 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.4 Vastavalt Haldusmenetluse seaduse §70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3.Otsus
3.1 Muuta Narva Linnavalitsuse 18.11.2009 korralduse nr 1362-k “Narva linnas, Weizenbergi tn 4 teenindusmaa määramine ja maa riigi omandisse jätmine hoonestusõiguse seadmise eesmärgil “ alapunktid 3.2 ja 3.3 ja sõnastada järgmiselt :
  “ 3.2 maa sihtotstarve on – ärimaa (002; Ä) 100%”
  “ 3.3 maa maksustamishind on  22 600 krooni ”
4.Rakendussätted
4.1. Korraldust on võimalik vaidlustada Tartu Halduskohtu Jõhvi Kohtumajas 30 päeva   jooksul arvates korralduse teatavakstegemisest.

4.2. Korraldus jõustub seadusega sätestatud korras.

